Жалба, подадена на 29 февруари 2024 г. — KnitPro International/EUIPO – Crafts Americana Group (Изображение на повтарящи се криви между две успоредни линии)
(Дело T-133/24)
Език на жалбата: английски
Страни
Жалбоподател: KnitPro International (Джайпур, Индия) представител: S. Malynicz, Barrister-at-Law)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Crafts Americana Group, Inc. (Ванкувър, Вашингтон, Съединени щати)
Данни за производството пред EUIPO
Притежател на спорната марка: жалбоподателят пред Общия съд
Спорна марка: фигуративна марка на Европейския съюз (изображение на повтарящи се криви между две успоредни линии) – марка на Европейския съюз № 8 884 264
Производство пред EUIPO: производство по отмяна
Обжалвано решение: решение на голям апелативен състав на EUIPO от 15 декември 2023 г. по преписка R 2672/2017-G (RENV)
Искания
Жалбоподателят моли Общия съд:
да отмени обжалваното решение;
да установи, че жалбата е явно основателна;
при условията на евентуалност да отхвърли жалбата за отмяна, доколкото тя се основава на член 7, параграф 1, букви а) и б) от Регламент (EС) 2017/1001 на Европейския парламент и на Съвета;
да осъди EUIPO и встъпилите страни, ако вземат участие в производството, да заплатят съдебните разноски, направени от жалбоподателя в производството по отмяна и да понесат направените от тях съдебни разноски.
Изложено основание
Нарушение на член 7, параграф 1, буква б) от Регламент (EС) 2017/1001 на Европейския парламент и на Съвета.
____________